На основу члана 25. став 1. тачка 4. и став 2. Закона о локалним изборима (''Службени гласник Републике Србије'' бр. 14/22 и 35/24), Изборна комисија градске општине Земун, на 35. седници одржаној дана 27. априла 2024. године, донела је

**О Д Л У К У**

**О НАЗИВУ И ИЗГЛЕДУ ОБРАЗАЦА ЗА подношење изборних листа кандидата за одборнике СКУПШТИНЕ ГРАдске општине земун, НА ИЗБОРИМА расписаним за**

**02. јун 2024. године**

**Члан 1.**

Овом одлуком прописује се назив и изглед образаца које подносиоци изборних листа подносе Изборној комисији градске општине Земун приликом подношења изборних листа кандидата за одборнике Скупштине градске општине Земун у поступку избора за одборнике Скупштине градске општине Земун, расписаних за 02. јун 2024. године.

**Члан 2.**

Обрасци потребни за подношење изборних листа кандидата за одборнике Скупштине градске општине Земун су:

**1.** Изборна листа кандидата за одборнике Скупштине градске општине Земун – образац ИКГОЗ-01/2024;

**2.** Сагласност кандидата за одборника – образац ИКГОЗ-02/2024;

**3.** Изјава бирача да подржава изборну листу кандидата за одборнике Скупштине градске општине Земун – образац ИКГОЗ-03/2024;

**4.** Списак бирача који својим потписима подржавају Изборну листу кандидата за одборнике Скупштине градске општине Земун – образац ИКГОЗ-04/2024;

Обрасци прописани ставом 1. овог члана, налазе се у прилогу ове Одлуке и њен су саставни део.

**Члан 3.**

Оверена изјава бирача да подржава изборну листу пуноважна је и када су учињене омашке приликом попуњавања обрасца изјаве ако се са сигурношћу може утврдити којој изборној листи је дата подршка и да је изјаву оверио надлежни државни орган.

**Члан 4.**

Изјаве бирача да подржавају изборну листу и списак тих бирача треба да буду сложени по азбучном реду презимена бирача. Списак бирача који су потписали поднете изјаве да подржавају изборну листу у електронском облику садржи и податке о овлашћеном оверитељу (име и презиме јавног бележника, општинска управа или основни суд, судска јединица или пријемна канцеларија основног суда).

**Члан 5.**

Документа која подносилац изборне листе доставља Изборној комисији градске оштине Земун приликом подношења изборне листе, осим докумената сачињених према обрасцима из члана 2. ове Одлуке, сачињавају се у складу са чл. 64. и 65. Закона о избору народних посланика („Службени гласник РС“, БР. 14/22), чланом 42. став 1. тачка 5,6,7, 9 и 11. и чланом 75. став 2. Закона о локалним изборима (''Службени гласник Републике Србије'' бр. 14/22 и 35/24) и чланом 21. Закона о финансирању политичких активности („Службени гласник РС“, бр. 14/22).

**Члан 6.**

Ова одлука ступа на снагу даном објављивања.

Ова одлука објављује се на веб – презентацији Републичке изборне комисије.

**ИЗБОРНА КОМИСИЈА ГРАДСКЕ ОПШТИНЕ ЗЕМУН**

**Број: 013 - 360 /2024 од 27. априла 2024. године**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_

**Тијана Бакић**